Die stelling "Ons jeug, ons toekoms" word gereeld gemaak, en met reg. Die toekoms is gewis in die jeug se hande. Die vraag egter is hoe rus ons die jeug toe vir die toekoms? Baie jare gelede was daar 'n driehoek tussen die kerk, skool en huisgesin waar die grondslag as Christelik-Nasionaal vasgelê is.
Op Landbouspore het TLU SA die afgelope ruk met verskeie rolspelers wat bydra om boere veilig en volhoubaar op hulle grond te hou, in gesprek getree. Ons het gesels met: Azelle Uys, Petrus Sitho en Henna du Plessis
Die draai van
Ons is in die landbou-omgewing bekend met die draai van seisoene en die wete dat dit deel van die Skeppingsplan is om in die natuur geleentheid te gee vir produksie en ook rus. In die Woord word daar op so baie plekke die voorbeeld van die landbouer gebruik om 'n boodskap oor te dra.
Statistiek Suid-Afrika het in 2020 die resultate van die 2017 landbou-opname bekend gemaak. Ons ontleed maandeliks verskillende aspekte van dié opname. Vandeesmaand kyk ons in meer besonderhede na landbou in Mpumalanga.
Die nuwe omstandighede in ons land met al die inperkings en wat daarmee saam gaan noodsaak nuwe inisiatiewe. Vanjaar se Jongboerkonferensie is op 'n erg aangepaste wyse aangebied en slegs enkele van die jong boere het fisies 'n draai kom maak.
Dit is inderdaad met hartseer wat daar oor die besoek in die Noord-Kaap verslag gedoen word. Die nypende droogte is tans besig om verskeie boere op hul knieë te dwing.
Soos die jare verbysnel het ons sedert die ANC se bewindsoorname deur 'n verskeidenheid landbouplanne gegaan. Almal is besig om stof te vergader met 'n weglaatbare suksessyfer wat getoon kan word.
DIE AFRIKANER VOLKSKULTUURBEWEGING
DDie Algemene Raad van TLU SA het in 2001 besluit dat ons in die lig van TLU SA se verbintenis tot ons erfenis, die werksaamhede van die AVKB sal bevorder en ondersteun. Die AVKB het op 15 Mei 2021 hul kongres gehou en opnuut hul begronding bevestig.
TLU SA wil graag vandag 'n woord van groot dank rig teenoor die vroue wat aan die sy van die boere staan en hulle daadwerklik ondersteun en bystaan om die plase in produksie te hou. Daar is uiteraard heelwat dames wat in eie reg die boer van die plaas is om die uitdagings van wat dit verg om boer te wees, volledig nakom. Vrouens is ook nog moeder van die huis waar hulle die anker is waar ons jeug se waardes gerig word.
Tydens 'n onlangse MS Teams-gesprek met Eskom se topbestuur is etlike belangrike kwessies bespreek. Onder andere het die moontlikheid om kommersiële landbouers a.g.v. hul afhanklikheid van kragvoorsiening vir besproeiing en handhawing van die koue ketting en ander oorwegings, as sensitiewe kliënte te klassifiseer, bespreek. Daar is reeds in sommige provinsies begrip by Eskom-personeel vir hierdie toedrag van sake en hopelik kan 'n gunstige uitkoms tot voordeel van primêre voedselproduksie realiseer. Etlike ander belangrike kwessies is ook ter tafel gelê, tesame met 'n onderneming van die topbestuur om die gesprek op te volg.
DIE PIET RETIEF-INSIDENT
Sonder om die verloop van die saak vooruit te loop, is dit belangrik om ook van die gevolglike positiewe gevolge kennis te neem. Die samewerking op grondvlak asook die bydraes van kundiges, is puik voorbeelde van wat tydig in plek geplaas behoort te word. Riglyne en wenke waaruit ander landbougemeenskappe voordeel kan trek, is reeds in 'n Veiligheidsbulletin versprei.
INTEGRASIE VAN VERSKILLENDE VEILIGHEIDSTELSELS
TLU SA ondersoek d.m.v. 'n verskeidenheid maatskappye die moontlikheid om tegnologiese integrasie van verskillende veiligheidstelsels te bewerkstellig. Vir hierdie doel is 'n veiligheidstruktuur in Limpopo geïdentifiseer om die inwerkingstelling en evaluasie proefondervindelik te evalueer.
Een van die moontlike gevolge van die huidige verdeling in regeringsgeledere is dat onstabiliteit in vele vorme na vore kom. Met die naderende winter is ontwrigting op hoofroetes en om dorpe en stede, brandstigting en grondbesettings nie vergesog nie. Toepaslike en tydige gebeurlikheidsbeplanning is wenslik.
Die munisipaliteite is tans in die tydvak waartydens hulle die grondwetlike	verpligting moet opneem om konsultasie met die gemeenskap oor	die verhoging van tariewe na te kom. Dit sluit grondbelasting in. Hierdie proses is van
kardinale belang vir elke grondeienaar, hetsy vir landbou-, stedelike of dorpsgebiede, om inspraak te kry oor besluitneming wat sy finansiële situasie	kan benadeel. TLU SA wil 'n beroep op sy lede doen om nie hierdie
geleentheid ongesiens te laat verbyglip nie. Volgens die Grondwet is die basis van eiendombelasting steeds dat dit bekostigbaar moet wees.
Munisipaliteite het in weinig gevalle 'n ekonomiese impakstudie gedoen om die	bekostigbaarheid daarvan te bepaal en is hierdie funksie dus die	grondeienaar se verantwoordelikheid om die aangeleentheid aan te spreek.
Die loodskomitee van die Hoofbestuurdersforum hou kwartaalliks 'n vergadering met die direkteur-generaal (DG) van die Departement Landbou waar aktuele sake aangespreek word. Tydens die laaste vergadering is daar na aanleiding van die ervaring in die Noord-Kaap oor die droogte daar, sowel as die aanliggende dele van die Wes- en Oos-Kaap wat oor 'n lang tydperk ernstige probleme ervaar om volhoubaar te kan boer, 'n dringende versoek gerig tot die departement om hul verantwoordelikheid t.o.v. rampbestuur na te kom. Verskeie moontlikhede, soos die gratis vervoer van voer d.m.v. die spoorweë, dat selfoonmaatskappye versoek word om hul netwerke sonder 'n winsmotief en om humanitêre redes uit te brei, hulp met die sink van boorgate ensomeer is aangespreek.
Die DG het onderneem om daadwerklik daarvan werk te maak. TLU SA het reeds voor die besoek aan die Noord-Kaap begin werk maak daarvan om die behoefte vir beter kommunikasie te beklemtoon. Daar is ook 'n versoek aan Agri Noord-Kaap se president, Nicol Jansen, gerig dat hulle ook moet kyk of hulle kan help. Die VF+ sal ook in die verband direk met die selfoonmaatskappye skakel.
Die staat se stabiliserende verantwoordelikheid t.o.v. rampe skiet ver te kort. Die huidige tendens is dat hulle op rassegrondslag bepaalde hulp aan persone wat op landbougrond woonagtig is, gee, maar wie se bydrae tot die kosmandjie van Suid-Afrika weglaatbaar is.
NAVORSINGSWERK OOR DIE ROL VAN DIE HNP
Ons is versoek om vir diegene wat in die politieke ontwikkeling van ons land belangstel, dit onder die aandag te bring dat die HNP 'n gedenkboek, "HNP Gedenkalbum, 'n politieke voëlvlug oor vyftig jaar" tesame met 'n stel van 8 DVD's, saamgestel het.
Hierdie werke sal vir die politieke ontleders 'n perspektief gee uit 'n hoek wat nie normaalweg in die hoofstroommedia gedra sou wees nie.
Die hele stel kos R1 500 en kan bestel word by Johan Wiesner Sel: 084 351 9200 of e-pos Z1@lantic.net
TLU SA EN DIE LWO WERKGEWERSORGANISASIE
Boere het as werkgewers deurlopend 'n behoefte om aan arbeidswetgewing te voldoen, maar die LWO Werkgewersorganisasie het gevind dat hulle dikwels groot uitdagings moet oorkom om daaraan te voldoen, wat landboubesighede dan onnodig op risiko plaas. Die LWO is in die posisie om hierdie besigheidsrisiko's koste-effektief en op 'n professionele, dog praktiese wyse namens lede te hanteer.
Uit TLU SA vir TLU SA!
Die TLU SA se finansiële dienste-lessenaar het totaal omvorm tot die Landbousektor Finansiële Dienste Mpy Bpk, 'n volwaardige gelisensiëerde Finansiële Dienste Maatskappy met FSCA- registrasienommer 44619.
Ons by Landbousektor Finansiële Dienste bied u die keuse en opsies van produkte van verskeie versekeraars en fondsbestuurders. Soos wat TLU SA na die belang van sy lede oor landbousake omsien, sien ons om na u persoonlike finansies.
Aspekte waaraan in besonderhede na gekyk moet word, is:
Hoe lyk jou situasie vandag? Ons wil net drie vrae vra, maar daar is baie meer:
Het jy, gegewe die boedelkostes, voldoende likiditeit in jou boedel?
Het jy 'n op datum en getekende testament? Twee vrae hier:
Is dit bloot 'n generiese testament wat deur jou bank of versekeraar opgestel is, of is dit 'n testament wat op jou situasie van toepassing is en die beste voordele vir jou naasbestaandes verseker?
Is daar 'n detail-plan ten opsigte van hoe die een geslag by die volgende gaan oorneem sonder om astronomiese kostes en/of skuld hoef aan te gaan nie?
Is die begunstigde van jou lewenspolis in lyn met jou boedelomstandighede en -beplanning vir wat in die toekoms mag gebeur?
Met baie polisse word die gade die begunstigde, maar intussen is daar 'n likiditeitsprobleem in die boedel. Dit veroorsaak onnodige komplikasies in die boedelberedderingsproses.
In baie gevalle is 'n familielid as eksekuteur aangestel. Het daardie persoon die nodige kennis en ervaring om dit te hanteer?
Banke en versekeraars word in baie gevalle aangestel as eksekuteur. Ervaring oor 20 jaar dui daarop dat dit 'n onnodige uitgerekte en duur proses behels.
Oorweeg 'n privaatinstelling wie se daaglikse besigheid dit is om boedels te beredder. 'n Vaste koste-ooreenkoms kan aangegaan word.
Daar is nog verskeie aspekte ter sprake wat tydens die beplanningsproses hanteer moet word.
Skakel my, Kobus Oberholster, by TLU SA-hoofkantoor op 012 804 8031 of op 082 330 8607 om u by te staan in hierdie krities-belangrike aspek van persoonlike finansies.